  Майя Бывальцева Можгаысь 10 номеро шор ёзо школалэн стадионаз физкультурая но тазалыкез юнматонъя липеттэм огъет лэсьтозы. Со сярысь Удмуртиысь тӧролэн но кивалтэтлэн пресс-службазы ивортӥз. Отын искусственной турынэн футбол бусы, синтетика шобретэн бызьылон сюресъёс, спортысь пӧртэм шудон амалъёслы инты, тренажёръёс, 100 интылы трибунаос луозы. Тӥрлык «Демография» йӧскалык ӵектослэн «Спорт – норма жизни» федерал ӵектосэз улсын басьтозы, сое 2021-тӥ аыны 15-тӥ гудырикошконозь вуттыны кулэ. Объектын дасян ужъёс мыно ни - вуж арбериосты утялто. 16-тӥ пӧсьтолэзе лэсьтӥськон техника пыроз. Лэсьтӥськонэз куарусёнлэн нырысетӥ декадаяз йылпумъяны чакламын. Выль стадионын спортэн вырыны быгатозы дышетскисьёс, спортсменъёс но кылем часъёсы карын вань улӥсьёс Тодэ вайытом, XXX спортъя элькун гужем гурт шудонъёслы выль ФОК но стадион Гракын пуктӥзы.  Тегъёс: Спорт Можга Удмуртия лэсьтськон  